TIM me abor kelo tur cwiny marac adada. Tye ada gire ni jo mukene ginongo ni gitwero timo kica ci giyelle me dongo wat i kingi odoco. * Ento, kadi bed nyomgi oket nyo pe, jo ma giniang ni luotgi otimo abor giwinyo arem cwiny malit adada. Jo ma kit magi gitwero lweny ki arem man nining?
TYENG MOGO ME BAIBUL MA TWERO KONYI
Kadi bed ni cwinygi otur, jo mapol ma pe gubalo ginongo kwe cwiny i Ginacoya. Gupwonyo ni Lubanga neno pig wanggi dok winyo aremgi.—Malaki 2:13-16.
“Ka atamo pi jami mapol, in ikweyo cwinya ki kicani.”—Jabuli 94:19.
Bill, ma kiloko i kome malo-ni, wiye po ni: “Ma abedo ka kwano tyeng meno, agoyo i wiya ni Jehovah tye ka kweyo arem ma i cwinya kit macalo wego ma lakica timo kwede.”
“Rwot [Jehovah], in lagen bot jo ma lugen.”—Jabuli 18:25.
Dako mo ma nyinge Carmen, ma cware obedo ka timo abor pi dwe mapol owaco ni: “Cwara pe obedo lagen. Ento onongo atwero geno ni Jehovah bibedo lagen bota. En pe biweka ata.”
“Pe wubed ki par i kom gin mo, ento i lok ducu wumi Lubanga onge gin ma wumito i lega ki i bako dogwu. . Man bimiyo kuc pa Lubanga ma kato ngec pa jo ducu gwoko cwinywu.”—Jo Pilipi 4:6, 7.
Lamego mo ma nyinge Sasha owaco ni: “Akwano tyeng man tyen mapol adada. Ma amedde ki lega matek Lubanga omina kuc i kwona.”
Jo ducu ma kiloko i komgi malo kany-nyi i kare mogo onongo giwinyo calo tyen lok me kwo dong pe. Ento guketo gengi i kom Lubanga Jehovah dok gunongo kero ki i kwano Lokke. Bill oloko kit man ni: “Niyena oweko kwona obedo ki tyen lok i kare ma jami mukene-ni oballe woko. Kadi bed awoto i ‘nota macol licuc’ Lubanga obedo kweda.”—Jabuli 23:4.
^ para. 4 Pi ngec mukene ma twero konyi me moko ka omyero itim kica nyo pe, nen pwony ma okatti i Awake! me April 22, 1999, ma wiye tye ni “When a Mate Is Unfaithful.”